After-Hours Ankle Boots | WhoWhatWear AU
Explore: Dree Hemingway, Karlie Kloss, Liya Kebede, Rashida Jones, Ruby Aldridge, Balmain Hou op om jouself te kelder
JY LEES NOU Hou op om jouself te kelder
Soms ondermyn ander jou. Maar hoe gemaak as jy jousélf voortdurend in die voet skiet?
Dit gaan beter as ooit met jou en jou geliefde . . . maar dan beëindig jy jul verhouding uit die bloute. Of jy’t uiteindelik al jou skuld afbetaal - dan blaas jy weer ’n klomp geld wat jy nie het nie. Of dalk gooi jy jou dieet oorboord en éét (al is jy amper by jou ideale gewig).
Self-sabotasie het gewoonlik te doen met ’n gebrek aan selfvertroue - selfliefde, selfrespek, selfaanvaarding. Want onbewustelik sê jy vir jouself: “Ek’s nie belangrik genoeg nie. Ek verdien nie ’n goeie verhouding nie.” Of: “Ek kan nie met geld werk nie, ek sal net weer misluk.” Of: “Ek verdien nie om maer of mooi te wees nie.”
Dis soms ook deels gewortel in angstigheid: “Wat gaan ek doen as ek maer en mooi is?” Soms is die “bekendheid” van mislukking byna “veiliger” as die onbekendheid van sukses - dis ’n gemaksone, al is jy ongelukkig.